ผู้ถือหุ้น EARTH ไฟเขียวทุกวาระยกเลิก TDR และลดทุนจดทะเบียน
ผู้ถือหุ้น EARTH ไฟเขียวทุกวาระ ยกเลิกการออกและเสนอขาย "TDR" เพื่อเสนอขายที่ตลาดหลักทรัพย์ไต้หวัน (TWSE) พร้อมกับอนุมัติให้ลดทุนจดทะเบียนจากเดิม 4,639.103 ล้านบาท เป็นทุนจดทะเบียน 4,439.103 ล้านบาท รวมทั้งอนุมัติให้ซื้อหุ้นสามัญทั้งหมดจากผู้ถือหุ้นของ PT. Belayan Abadi Prima Coal (PT.BAPC) ซึ่งเป็นบริษัทที่อยู่ในประเทศอินโดนีเซีย
8 ธ.ค. 2558


คุณพิสุทธิ์  พิหเคนทร์ ประธานกรรมการ และคุณขจรพงศ์ คำดี  กรรมการผู้จัดการ  พร้อมคณะกรรมการ บริษัท เอ็นเนอร์ยี่ เอิร์ธ จำกัด (มหาชน) หรือ EARTH ถ่ายภาพร่วมกันภายหลังการประชุมวิสามัญผู้ถือหุ้นครั้งที่ 1/2558  โดยที่ประชุมมีมติเห็นชอบให้ยกเลิกการออกและเสนอขาย “TDR” เพื่อเสนอขายที่ตลาดหลักทรัพย์ไต้หวัน (TWSE)
พร้อมกับอนุมัติให้ลดทุนจดทะเบียนจากเดิม 4,639.103 ล้านบาท เป็นทุนจดทะเบียน 4,439.103 ล้านบาท รวมทั้งอนุมัติให้ซื้อหุ้นสามัญทั้งหมดจากผู้ถือหุ้นของ PT. Belayan Abadi Prima Coal (PT.BAPC) ซึ่งเป็นบริษัทที่อยู่ในประเทศอินโดนีเซีย จำนวนไม่เกิน 2,000 หุ้น มูลค่าที่ตราไว้หุ้นละ 1,376.90 บาท ในราคาเสนอซื้อหุ้นละ 1,847,400 บาท โดยมูลค่าหุ้นที่ซื้อคำนวณจากปริมาณสำรองถ่านหิน ที่ 40 ล้านตัน